CELEX: 31989R0489
Language: el
Date: 1989-02-24 00:00:00
Title: Κανονισμός (ΕΟΚ) αριθ. 489/89 της Επιτροπής της 24ης Φεβρουαρίου 1989 για κατάταξη εμπορευμάτων στη συνδυασμένη ονοματολογία

Avis juridique important

|

31989R0489

Κανονισμός (ΕΟΚ) αριθ. 489/89 της Επιτροπής της 24ης Φεβρουαρίου 1989 για κατάταξη εμπορευμάτων στη συνδυασμένη ονοματολογία  

Επίσημη Εφημερίδα αριθ. L 057 της 28/02/1989 σ. 0016 - 0017 Φινλανδική ειδική έκδοση: Κεφάλαιο 2 τόμος 7 σ. 0012  Σουηδική ειδική έκδοση: Κεφάλαιο 2 τόμος 7 σ. 0012 

***** ΚΑΝΟΝΙΣΜΟΣ (ΕΟΚ) αριθ. 489/89 ΤΗΣ ΕΠΙΤΡΟΠΗΣ  της 24ης Φεβρουαρίου 1989  για κατάταξη εμπορευμάτων στη συνδυασμένη ονοματολογία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και για το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 20/89 (2), και ιδίως το άρθρο 9,  Εκτιμώντας:  ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να αποφασιστούν χωρίς καθυστέρηση οι διατάξεις για την κατάταξη του εμπορεύματος που αναφέρεται στο παράρτημα του παρόντος κανονισμού·  ότι ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας · ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών ·  ότι, κατ' εφαρμογή των εν λόγω γενικών κανόνων, το εμπόρευμα που περιγράφεται στη στήλη 1 του πίνακα του παραρτήματος του παρόντος κανονισμού πρέπει να καταταγεί στον αντίστοιχο κωδικό που σημειώνεται στη στήλη 2 βάσει των διατάξεων της στήλης 3·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το εμπόρευμα που περιγράφεται στη στήλη 1 του προσαρτημένου πίνακα κατατάσσεται στη συνδυασμένη ονοματολογία στον αντίστοιχο κωδικό που σημειώνεται στη στήλη 2 του εν λόγω πίνακα.  Άρθρο 2  Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Φεβρουαρίου 1989.  Για την Επιτροπή  Christiane SCRIVENER  Μέλος της Επιτροπής  (1) ΕΕ αριθ. L 256 της 7. 9. 1987, σ. 1.  (2) ΕΕ αριθ. L 4 της 6. 1. 1989, σ. 19.  ΠΑΡΑΡΤΗΜΑ  1.2.3 //  //  //  // Περιγραφή εμπορευμάτων   // (Κωδικός ΣΟ)   // Αιτιολογία   //  //  //  // (1)   // (2)   // (3)   //  //  //  // Παντόφλες δωματίου που έχουν το πάνω μέρος τους από ύφασμα και το εξωτερικό ραμμένο πέλμα από ύφασμα βαμβακερό, το οποίο είναι επικαλυμμένο στην πλευρά που έρχεται σε επαφή με το έδαφος με μια φανερή στρώση από πλαστική ύλη.  // 6404 19 10   // Η κατάταξη καθορίζεται από τις διατάξεις των γενικών κανόνων για την ερμηνεία της συνδυασμένης ονοματολογίας 1 και 6, από τη σημείωση 3 του κεφαλαίου 64 καθώς και από το κείμενο των κωδικών ΣΟ 6404 και 6404 19 10.  Τα προϊόντα δεν μπορούν να καταταγούν στον κωδικό ΣΟ 6405 20 91 λόγω του ότι, με βάση την προαναφερόμενη σημείωση 3, τα εξωτερικά πέλματα θεωρούνται ότι είναι κατασκευασμένα από πλαστική ύλη.   //    //   //